{'rm': 'La votaziun finala davart il conclus federal concernent la cuntraproposta ha lieu il pli tard 8 dis avant la finiziun da quella sessiun che ha lieu avant ch’il termin per tractar l’iniziativa dal pievel scada. Sch’ina chombra refusa quest conclus federal en la votaziun finala, propona la conferenza da conciliaziun la recumandaziun per la votaziun che duai figurar en il conclus federal davart l’iniziativa dal pievel. Ina cuntraproposta n’è betg pli admessa.', 'en': 'The final vote on the federal decree on the counter-proposal shall take place no more than eight days before the end of the session which precedes the expiry of the deadline for dealing with the popular initiative. If the federal decree is rejected by either chamber in the final vote, the conciliation committee shall submit a proposal on the voting recommendation in the federal decree on the popular initiative. A counter-proposal may no longer be put forward.'}